b'\n_START_ARTICLE_\nYleissivistys\n_START_PARAGRAPH_\nYleissivistyksell\xc3\xa4 (saks. Allgemeinbildung) tarkoitetaan pohjasivistyst\xc3\xa4, joka muodostuu kasvatuksen antamista ja koulussa opituista tiedoista, taidoista ja hyvist\xc3\xa4 tavoista._NEWLINE_Yleissivistyksell\xc3\xa4 on tarkoitettu sit\xc3\xa4 tieto- ja taitom\xc3\xa4\xc3\xa4r\xc3\xa4\xc3\xa4, joka kansalaisten olisi hallittava voidakseen toimia ja vaikuttaa yhteiskunnassa. K\xc3\xa4yt\xc3\xa4nn\xc3\xb6ss\xc3\xa4 t\xc3\xa4ll\xc3\xa4 ei tarkoiteta mit\xc3\xa4\xc3\xa4n tietty\xc3\xa4 oppim\xc3\xa4\xc3\xa4r\xc3\xa4\xc3\xa4 vaan ideaalia, jota kohti olisi pyritt\xc3\xa4v\xc3\xa4. Yleens\xc3\xa4 sanaa yleissivistys k\xc3\xa4ytet\xc3\xa4\xc3\xa4n adjektiivin yleissivist\xc3\xa4v\xc3\xa4 yhteydess\xc3\xa4 vastakohtana ammattiin valmistavalle. Lakitekstiss\xc3\xa4 yleissivist\xc3\xa4v\xc3\xa4ll\xc3\xa4 viitataan peruskoulun ja lukion kasvatusteht\xc3\xa4viin. T\xc3\xa4ll\xc3\xb6in halutaan tuoda esille, ett\xc3\xa4 koulutus ei valmista mihink\xc3\xa4\xc3\xa4n tiettyyn ammattiin vaan yleisesti jatko-opintoihin.'